

**Projektu uzraudzības komisijas sēdes protokols**

Ādažu novadā, 2024. gada 4. martā  Nr. ĀNP/1-7-5/24/7

**Sēdi vada:** Komisijas priekšsēdētājs G.Porietis.

**Piedalās:** Komisijas locekļi E.Kāpa, I.Pērkone, S.Mūze, V.Bulāns, G.Miglāns.

**Nepiedalās:** A.Brūvers, K.Miķelsone.

**Uzaicināti:** G.Dzenis, L.Bite, I.Plikgalve, E.Krūms, A.Podiņš.

**Protokolē:** L.Pavlovska

**Sēde notiek:** attālināti, *MS TEAMS* vidē.

**Sēde sākās:** sākās plkst. 13.00 un tika slēgta plkst. 14.30.

DARBA KĀRTĪBA:

1. Par āra trenažieru uzstādīšanu Carnikavas stadionā.
2. Par Liepu alejas un Viršu ielas izbūves iespējām.
3. Par SAM 5.1.1. programmu.
4. Par elektroauto uzlādes staciju attīstību pašvaldībā.
5. Par Life CoHaBit Valsts reģionālās attīstības aģentūras (VRAA) slēdzienu.

SANĀKSMES GAITA

|  |
| --- |
| 1. **Par āra trenažieru uzstādīšanu Carnikavas stadionā** |

(ziņo E.Krūms)

E.KRŪMS ziņo par SIA “G Kolizejs” vēstuli (pašvaldības reģ. Nr. ĀNP/1-11-1/24/1093) ar papildu skaidrojumiem par preces “Multifunkcionāla stacija ķermeņa viduklim” (Omnigym CORE RACK OGC7) piegādes kavējumiem.

KOMISIJA debatē par piegādes noteikumiem un līguma prasībām. Vienojas SIA “ G Kolizejs” piedāvāt slēgt vienošanos par trīs āra trenažieru pieņemšanu, kuri šobrīd SIA “ G Kolizejs” ir pieejami, bet attiecībā uz ceturto (Omnigym CORE RACK OGC7) līgumu lauzt, kā arī ieturēt līgumsodu par darbu izpildes termiņa kavējumu.

KOMISIJA NOLEMJ: **Uzdot Sporta nodaļas vadītāja vietniekam sporta jautājumos E.Krūmam sagatavot atbildes vēstules projektu SIA “ G Kolizejs” par Komisijas lēmumu.**

|  |
| --- |
| 1. **Par Liepu alejas un Viršu ielas izbūves realizācijas iespējām** |

(ziņo G.Dzenis)

G.DZENIS ziņo par būvniecībai nepieciešamā finansējuma avotu.

KOMISIJA debatē par pašvaldības 2024. gada budžeta izdevumiem ielu rekonstrukcijām, finansējumu Liepu alejas un Viršu ielas izbūves iespējām un izpildes termiņiem.

KOMISIJA NOLEMJ: **Uzdot p/a “Carnikavas komunālserviss” direktoram G.Dzenim sagatavot domes lēmumu projektus par Liepu alejas un Viršu ielas izbūves iespējām. Virzīt jautājumus izskatīšanai Finanšu komitejas šā gada 20. marta sēdē.**

|  |
| --- |
| 1. **Par SAM 5.1.1. programmu** |

(ziņo L.Bite)

L.BITE ziņo par projekta finanšu avotu un turpmākajām veicamajām darbībām.

A.PODIŅŠ ziņo par “Jaunkūlas” TEP.

KOMISIJA debatē par projekta realizāciju un instrumentiem, lai varētu izpildīt projekta kritērijus (V.Bulāns rosina tikties ar “Jaunkūlu” uzņēmējiem un informēt par projekta kritērijiem un sasniedzamiem rādītājiem).

G. PORIETIS ierosina Centrālās pārvaldes Attīstības un projekta nodaļas vecākajai ekspertei L.Bitei organizēt tikšanos ar “Jaunkūlas” uzņēmējiem. Pēc tikšanās ziņot Projekta uzraudzības komisijas (turpmāk - PUK) sēdē par tālāko projekta virzību.

KOMISIJA NOLEMJ: **Uzdot Attīstības un projekta nodaļas vecākajai ekspertei L.Bitei organizēt tikšanos ar “Jaunkūlas” uzņēmējiem. Pēc tikšanās ziņot PUK sēdē par tālāko projekta virzību.**

|  |
| --- |
| 1. **Par elektroauto uzlādes staciju attīstību pašvaldībā** |

(ziņo I.Plikgalve)

## I.PLIKGALVE informē par SIA “Ignitis Latvija” vēlmi attīstīt elektroauto uzlādes stacijas Ādažos (2.pielikums).

## KOMISIJA debatē par vietu pieejamībām, kur būtu iespējams uzstādīt elektroauto uzlādes stacijas un nepieciešamo izsoles ar nomas tiesībām rīkošanu.

KOMISIJA NOLEMJ: **Atbalstīt elektroauto uzlādes staciju attīstību pašvaldībā, virzīt jautājumu izskatīšanai Attīstības komitejas šā gada 10. aprīļa sēdē.**

|  |
| --- |
| 1. **Par Life CoHaBit Valsts reģionālās attīstības aģentūras (VRAA) slēdzienu** |

(ziņo I.Pērkone)

I.PĒRKONE informē par VRAA atsūtīja slēdzienu par LIFE programmas projekta nacionālā finansējuma izdevumu apstiprināšanu 205 200,93 *euro* apmērā. Nacionālā finansējuma izdevumu apmērs samazināts par 13 540,07 *euro*, jo bija saistīts ar EK gala ziņojumā apstiprinātajām kopējām projekta izmaksām un neattiecināmām izmaksām. Šā gada 27. februārī notika tikšanās, kurā piedalījās pašvaldība, biedrība “Baltijas krasti” un VRAA, kuras laikā konstatēts, ka iespējams pašvaldībai varētu tikt piemērots samazinājums par aptuveni 30000 *euro*. Šī summa izrietētu no kopējās projekta neizpildes, ietekmējot partnerus, kas nav izpildījuši plānu saistībā ar valsts dotācijas izlietojumu. Informē, ka pašvaldība šobrīd ir veikusi pārskaitījumu 13 540,07 *euro* no Attīstības un projektu nodaļas budžeta (par Ziemassvētku rotājumu iegādei atvēlēto summu).

KOMISIJA NOLEMJ: **Uzdot Centrālās pārvaldes Attīstības un projektu nodaļas vadītājai I. Pērkonei sagatavot atbildes vēstuli biedrībai “BALTIJAS KRASTI”, ka pašvaldība neuztur prasību par neatbilstoši iztērēto līdzekļu atmaksu.**

Komisijas priekšsēdētājs G. Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU